Бітрэйт

Бітрэйт () — хуткасць перадачы або апрацоўкі бітаў інфармацыі за адзінку часу. Бітрэйт прынята выкарыстоўваць пры вымярэнні эфектыўнай хуткасці перадачы інфармацыі праз канал, або выключна хуткасці перадачы «карыснай інфармацыі» (акрамя такой, па канале можа перадавацца службовая інфармацыя — напрыклад, стартавыя і стопавыя біты пры асінхроннай перадачы па RS-232 або кантрольныя знакі пры залішнім кадзіраванні). Хуткасць перадачы інфармацыі, якая ўлічвае поўную прапускную здольнасць канала, вымяраюць у бодах.

 Значэнні 

Тэрмін бітрэйт выкарыстоўваецца ў двух асноўных значэннях:
 Характарыстыка канала або прылады — максімальная колькасць біт, якую можна перадаць у адзінку часу.
 Велічыня патоку даных, які перадаецца ў рэальным часе (мінімальны памер канала, які зможа прапусціць гэты паток без затрымак). Асобны выпадак — бітрэйт сціснутага гуку або відэа.

Бітрэйт вымяраецца бітамі ў секунду (біт/c, bit per second), а таксама вытворнымі велічынямі з прыстаўкамі кілa- (кбіт/c, kbit/s, kbps), мега- (Мбіт/c, Mbit/s, Mbps) і т. д.

 Лічбавая характырыстыка гуку і відэа 
У фарматах патокавага відэа і аўдыё (напрыклад, MPEG і MP3), якія ўжываюць сцісканне са стратай якасці, параметр «бітрэйт» выражае ступень сціскання патоку і, тым самым, вызначае памер канала, для якога сціснуты паток даных. Часцей за ўсё бітрэйт гуку і відэа вымяраюць у кілабітах у секунду (), радзей — у мегабітах у секунду (толькі для відэа).

Існуе тры рэжымы сціску патокавых даных:
 з пастаянным бітрэйтам (, CBR)
 з пераменным бітрэйтам (, VBR)
 з усярэдненым бітрэйтам (, ABR)

 Пастаянны бітрэйт 

Пастаянны бітрэйт — варыянт кадзіравання патокавых даных, пры якім карыстальнік першапачаткова задае неабходны бітрэйт, які не змяняецца на працягу ўсяго патоку даных. Яго галоўная вартасць — магчымасць даволі сапраўднага прадказання памеру канчатковага файла. Аднак варыянт з пастаянным бітрэйтам не вельмі падыходзіць для музычных твораў, гучанне якіх дынамічна змяняецца ў часе, з-за чаго падобны метад не забяспечвае аптымальных суадносін памеру і якасці.

 Пераменны бітрэйт 
Кодэк выбірае патрэбны бітрэйт, зыходзячы з параметраў (узроўню жаданай якасці). На працягу кадзіраванага фрагмента бітрэйт можа змяняцца. Пры сціску гуку патрэбны бітрэйт вызначаецца на аснове псіхаакустычнай мадэлі. Дадзены метад дае найлепшую якасць выходнага файла, аднак яго дакладны памер не мае лінейнай залежнасці ад бітрэйту. У залежнасці ад характару гуку (або выявы, у выпадку кадзіравання відэа), памер атрыманага файла можа адрознівацца ў некалькі разоў.

 Усярэднены бітрэйт 

Усярэднены бітрэйт з'яўляецца гібрыдам пастаяннага і пераменнага бітрэйтаў: бітрэйт у кбіт/c задаецца карыстальнікам, а праграма вар'іруе яго ў пэўных межах. Аднак, у адрозненне ад VBR, кодэр з асцярогай выкарыстоўвае максімальна і мінімальна магчымыя значэнні бітрэйту, каб не рызыкаваць выйсці за зададзеную карыстальнікам сярэднюю велічыню. Якасць выходнага файла атрымліваецца ў выніку трохі лепш, чым пры выкарыстанні CBR, але горш, чым пры выкарыстанні VBR. З іншага боку, гэты метад дазваляе найболей гнутка задаваць бітрэйт (для аўдыё гэта можа быць любы лік паміж 8 і 320 кбіт/с, супраць лікаў, кратных 16 у метадзе CBR) і са значна большай (у параўнанні з VBR) дакладнасцю прадказваць памер выходнага файла.

 Гл. таксама 
 Хуткасць перадачы інфармацыі
 Аналагалічбавы пераўтваральнік
 Глыбіня дыскрэтызацыі
 Частата дыскрэтызацыі
 Лічбавыя гукавыя фарматы

Катэгорыя:Сувязь
Катэгорыя:Мультымедыя
Катэгорыя:Перадача даных